“เสี่ยยักษ์-หมอยง-กลุ่มพุ่มพันธุ์ม่วง” ควงแขนกอด-เก็บหุ้นน้ำดี PLT
“เสี่ยยักษ์-หมอยง-กลุ่มพุ่มพันธุ์ม่วง” ควงแขนกอด-เก็บหุ้นน้ำดี PLT ส่วนกลุ่มตระกูล “ฉิมตะวัน” หัวเรือหลักในนามผู้ก่อตั้งบริษัทยังกอดหุ้นแน่นรวม 70.83%
“เสี่ยยักษ์-หมอยง-กลุ่มพุ่มพันธุ์ม่วง” ควงแขนกอด-เก็บหุ้นน้ำดี PLT ส่วนกลุ่มตระกูล “ฉิมตะวัน” หัวเรือหลักในนามผู้ก่อตั้งบริษัทยังกอดหุ้นแน่นรวม 70.83%
9 พ.ค. 2566

เนื้อหอมจริงๆ บริษัท พีลาทัส มารีน จำกัด (มหาชน) หรือ PLT เมื่อเปิดสำเนาบัญชีรายชื่อผู้ถือหุ้น ปรากฏชื่อเซียนหุ้นระดับท็อปในวงการตลาดหุ้น อย่าง “เสี่ยยักษ์” หรือนายวิชัย วชิรพงศ์ ขึ้นแท่นลำดับ 7     ถือหุ้นจำนวน 11,500,000 หุ้น คิดเป็นสัดส่วน 1.20% พร้อมควงแขน “หมอยง” หรือ นายยรรยง พันธุ์วงศ์กล่อม เข้ามาถือหุ้นลำดับ 6 ด้วยจำนวน 12,065,200 หุ้น คิดเป็นสัดส่วน 1.26% และบิ๊กบอร์ด WP “นางสาวชมกมล พุ่มพันธุ์ม่วง” อยู่ลำดับ 10 ถือหุ้นจำนวน 5,000,000 หุ้น คิดเป็นสัดส่วน 0.52%  ซึ่งพร้อมใจทั้งกอด-เก็บร่วมขบวนถือหุ้นน้ำดี PLT เข้าพอร์ต โดยมองธุรกิจหลังจากระดมทุนว่ามีช่องทางการเติบโตอีกมากมายจากการขยายกองเรือและรถบรรทุกขนส่งก๊าซ LPG  ที่มีลูกค้ายักษ์ใหญ่ในไทยและลูกค้าใหม่ในเวียดนาม ด้านกลุ่มตระกูล “ฉิมตะวัน” หัวเรือหลักในนามผู้ก่อตั้งบริษัทยังกอดหุ้นแน่นรวมทั้งสิ้น 70.83% ย้ำไม่ปล่อยมืออย่างแน่นอน